[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000005", "text": "Tehnoloogiahiiud asuvad pakkuma u\u0308ksikhingedele maailma vanima ameti teenust"}, {"text_idx": "#000006", "text": "Sobiva vestluspartneri leidmine on paljude jaoks raskem kui kunagi varem. Autor/allikas: tbisaacs/Creative Commons"}, {"text_idx": "#000007", "text": "Vaatamata inimeste ja erinevaid suhtlusviise pakkuvate rakenduste arvu kasvule on vo\u0303rdva\u0308a\u0308rse vestluspartneri leidmine paljude jaoks raskem kui kunagi varem. Laieneva u\u0308ksilduse epideemia varjus on asunud inimeste vestlusna\u0308lga ja teisi erivajadusi rahuldama Apple ja maailma teised tehnoloogiahiiud, lohutab R2 tehnikakommentaaris Kristjan Port."}, {"text_idx": "#000008", "text": "Filmilooja Woody Alleni kirjalikku loomingusse kuulub lu\u0308hilugu \"Mensa hoor\", milles palgatakse eradetektiiv lahendama prostituudiga seotud va\u0308ljapressimisjuhtumit. Tegemist on klassikalise kolmnurgaga, kahes vastasnurgas naised ja ja\u0308releja\u0308a\u0308nus mees. U\u0308ks naistest on abikaasa. Teise rolli vo\u0303ite juba aimata. Va\u0308ljapressitavaks on mees, kellel on po\u0303hjust ja\u0308rele mo\u0303elda, kas ku\u0308situd 10 000 dollarit kaalub u\u0308les piinliku info avalikustamise."}, {"text_idx": "#000009", "text": "Mees po\u0308o\u0308rdub abi lootuses eradetektiivi poole, kes no\u0303ustub to\u0308o\u0308ga ja korraldab kohtumise prostituudiga. Selgub, et kurtisaaniks osutub noor, rahanappuses vaevlev, u\u0308likooli magistrikursusel o\u0303ppiv neiu. Va\u0308ljapressimine polnud tema idee. Selle pakkus va\u0308lja so\u0303branna. Tema omakorda teadis u\u0308ht abielus meest, kelle naine polnud just ko\u0303ige erudeeritum tu\u0308u\u0308p. Seeto\u0303ttu otsis mees raha eest rahuldust mujalt. Mehel oli oma kiiks."}, {"text_idx": "#000010", "text": "See oli Blake, William Blake, Briti poeet 18. sajandist. Mees tahtis ra\u0308a\u0308kida. Eelsitatavalt Blake'i loomingust. Ta otsis intellektuaalset rahuldust, mida kodust ei saanud. Noor u\u0308lio\u0303pilane oli haritud perest, veetis suved kirjanduslaagris ja armastas palju lugeda. Tal oli lai vaimsete teadmiste pagas erinevate klientide intellektuaalse vestlusvajaduse rahuldamiseks."}, {"text_idx": "#000011", "text": "Selle koha peal vo\u0303ib allenliku satiiriga keha asemel ko\u0303rge IQ mu\u0308u\u0308gi po\u0303neviku katkestada to\u0303demaks, et ka pa\u0308riselt prostituudi to\u0308o\u0308d tegevate naiste seas vo\u0303ib makstud to\u0308o\u0308 piirduda pelga vestlusega. Asjade taolisest arengust leiab na\u0308iteid mitmest filmistki. Inimene on sotsiaalne loom. Vajadus kellegagi vestelda vo\u0303ib trumbata muid tarbeid, so\u0303ltumata keskkonnast."}, {"text_idx": "#000012", "text": "Viimasel ajal ra\u0308a\u0308gitakse u\u0308ha rohkem u\u0308ksilduse pealetungist. Seda hoolimata inimeste arvu kasvust ning suhtlusviiside ja vo\u0303imaluste kasvavast pakkumisest. Inimene vo\u0303ib tunda pitsitava vestlusvajaduse na\u0308lga ka siis, kui elab keset arvukat kogukonda. Vestlusna\u0308lga vo\u0303ib kasvatada sobiva vestluskaaslase puudumine piisava usalduse, u\u0308histe huvide ja teemade vo\u0303i siis u\u0308ldise intellektuaalse graatsia puudumise to\u0303ttu. Ra\u0308a\u0308kimisvajaduse po\u0303hjuseks vo\u0303ib olla ka tervist ohustav kriis."}, {"text_idx": "#000013", "text": "Prostitutsioon oma ebavoorusliku teenusto\u0308o\u0308 kiuste ka\u0308tkeb mujalegi sobivat va\u0308a\u0308rtuslikku privaatsust. Elu servajuhtumite kohtamise kogemustega kultiveeritud psu\u0308hholoogilist kunsti ja vo\u0303imalik, et ka so\u0303naosavust. Seda laseb siis raha muuta ebatavalisel moel ja paindlikult ka\u0308ttesaadavaks. Proovi pakkuda abikaasale raha, et ta no\u0303ustuks sinuga Blake'i teemal vestlema vo\u0303i Melville'i Moby Dickist, autodest, sinu elu raskustest jne."}, {"text_idx": "#000014", "text": "Kelle puhul prostituudi ku\u0308lastamise moraalne taak kaalub u\u0308les vestlusvajaduse na\u0308lga, vo\u0303ivad nu\u0308u\u0308d kergendunult hingata. Arvutite ja tehnoloogia ajastu aitab seksrobotitega asendada nii prostituute kui ka nutiseadmete assistentidega vestluspartnereid. Apple teatas, et mo\u0303ne aasta eest nende telefoniga kaasa pandud virtuaal-digitaal-personaalse assistendi Siri to\u0308o\u0308ks on igasugustele argistele ku\u0308simustele vastuste otsmise, ko\u0303neleva kalendri, nutika a\u0308ratuskella jmt ko\u0303rval u\u0308ha sagedamini osutumas erivajadustega vestluspartneri roll."}, {"text_idx": "#000015", "text": "Stanfordi u\u0308likooli hiljutisest uuringust selgus, et inimesed po\u0308o\u0308rduvad virtuaalsete ha\u0308a\u0308l-assistentide poole u\u0308llatavalt tihti to\u0303sistes kriisiolukordades, saades paraku harva vastu oodatud ja vajalikku informatsiooni vo\u0303i abi. Uuringus va\u0308ljatoodud dialoogide na\u0308idetest puuduvad nii inimest ja tema olukorra diskreetsust mo\u0303istev empaatia kui ka abiks sobiv tarkus."}, {"text_idx": "#000016", "text": "Na\u0308iteks oskas uuringusse kaasatud nelja enim levinud virtuaalassitendi puhul vaid kaks suunata enesetapu mo\u0303tetega vestleja vastavale ennetuse abitelefonile, muudest vestlust alustanud osapoolte keha vo\u0303i psu\u0308u\u0308hikat tabanud raskuste mo\u0303istmisest ra\u0308a\u0308kimata."}, {"text_idx": "#000017", "text": "Konjuktuuritundlik Apple na\u0308eb olukorras vo\u0303imalust ning lubab Siris arendada psu\u0308hholoogilise terapeudi vo\u0303imekust. Firma levinud olekule loomupa\u0308raselt sisaldab seotud to\u0308o\u0308kuulutus lubadust kandidaadile ma\u0308ngida olulist rolli arvuti ja inimese suhtluse ja\u0308rgmises revolutsioonis."}, {"text_idx": "#000020", "text": "Seltsi otsivad vanurid muutsid Jaapani vanglad hooldekoduks"}, {"text_idx": "#000021", "text": "Veebikaupmees Amazon asus inimeste koduukse lukke vahetama"}, {"text_idx": "#000022", "text": "Veebikaupmehed muudavad liitreaalsuse argielu lahutamatuks osaks"}, {"text_idx": "#000023", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000024", "text": "Mis \"salakeeles\" suhtlevate Facebooki arvutitega tegelikult juhtus?"}, {"text_idx": "#000025", "text": "Kristjan Port: virtuaalmaailm o\u0303gib inimhingi"}, {"text_idx": "#000026", "text": "Sageda sotsiaalmeedia kasutuse depressiooniga sidumiseks napib to\u0303endeid"}, {"text_idx": "#000027", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000028", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000030", "text": "Suurte keelemudelite vo\u0303iduka\u0308ik sunnib otsima inimesi uusi loovusteste"}, {"text_idx": "#000034", "text": "Virtuaalsed tu\u0308drukso\u0303brad to\u0303stavad ebaterveid ilustandardeid"}, {"text_idx": "#000036", "text": "Kohatult ka\u0308ituv robot paneb inimesedki punastama"}, {"text_idx": "#000038", "text": "Kristjan Port: pulsimo\u0303o\u0303tja lo\u0303hub abielusid ja saadab trellide taha"}, {"text_idx": "#000039", "text": "Nobeli keemiapreemia pa\u0308lvisid kvantta\u0308ppide avastajad"}, {"text_idx": "#000041", "text": "TTU\u0308 teadlased: platvormito\u0308o\u0308tajate alava\u0308a\u0308rtustamine varjutab u\u0308kssarviku edulugu"}, {"text_idx": "#000042", "text": "Valguse u\u0308lemtoonide va\u0308lgutajad saavad fu\u0308u\u0308sika-Nobeli"}, {"text_idx": "#000045", "text": "Kristjan Port: ahv, fotograaf ja primatoloog la\u0308ksid kohtusse"}, {"text_idx": "#000050", "text": "Kristjan Port: keskendumisvo\u0303imet langetab juba pelk telefoni la\u0308hedus"}, {"text_idx": "#000051", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]